Henare Peeni: Te Pire mō Te Reo Māori / Māori Language Bill — In CommitteeText is incorporated into the Bound VolumeHenare Peeni: Te Pire mō Te Reo Māori / Māori Language Bill — In Committee[Sitting date: 07 April 2016. Volume:712;Page:10346. Text is incorporated into the Bound Volume.]PEENI HENARE (Labour—Tāmaki Makaurau):Ā tēnā koe e Te Heamana ngā mihi nui ki a koe otirā ki a tātau i te pō nei. E tautoko ana ahau i ngā tangi apakura ki ngā mate huhua o te wā haere atu rā koutou haere atu rā koutou haere atu rā koutou!Kia whakahokia mai ngā rārangi kōrero ki a tātau i te pito ora tēnā tātau katoa! Kua rangona waku taringa i wētahi whakatauākī nō ngā iwi puta noa i te motu whānui nei. Nō reira ka noho ahau ki te whakatauākī a tōku tupuna a Tā Hēmi Hēnare. Hei tāna ko Te Reo te kākahu o te whakaaro me te huarahi ki te ao tūroa o te hinengaro. Nō reira ka taea e au te whakapuaki i waku whakaaro mō te take nei ka noho ahau ki roto i Te Reo Māori. Ka tautoko ahau i ngā kōrero kua kōrerohia e te nuinga i te rā nei. Anā ko te pepa whakarerekētanga nei a tōku tuahine nei a Nanaia Mahuta.I āia tonu nei ka rukuhia ki ngā hōhonutanga o te pire ki Te Wāhanga 1 anā ko te kōnae 3 e kīia nei e te mema ki tērā taha o Te Whare a Jono Naylor āe he mea pai tēnā! Kua kite tātau anā he reo taketake Te Reo Māori ki Niu Tīreni. He taonga o ngā iwi katoa me Ngāi Māori me tētahi reo e ngākaunuitia ana e te motu whānui. Mehemea ko tērā te aronga o tēnei pire ka huri atu te whārangi ki te whiti 4 ki te whiti 4 nē? Koinā tāku e tautoko ana i te kōrero a tōku tuakana a Kelvin e mea atu ana mehemea e hiahia ana kia tupu pai ai tō tātau Reo Māori he aha te take ka tohua ki roto i te mea nei nā te Māori anake tēnei taonga? Hei tāna me tukuna atu ki te motu whānui! Ki te ngākaunuitia e te tangata Te Reo Māori tēnei taonga o tātau tēnā tukuna tētahi wāhanga ki roto i te whiti 4 mō te motu whānui. Me kaua tātau e whāiti nei te titiro ā o te ngākaunui ki Te Reo Māori ki a Ngāi Māori anake. Koinā tāku e mea atu ana horekau he pānga o tā te Pākehā i tēnei taonga o tātau mehemea ka peia e tēnei pire i a rātau i roto i te whiti 4. He huri kōaro nei tērā whakaaro mai i te whiti 3 mehemea e hiahia ana mā te motu whānui tō tātau Reo Māori ēngari ko te kī atu ki roto i te whiti 4 nei e kāhore! Ka peia te Pākehā ki roto i tērā whiti. Ka noho tūturu ko te taonga o Te Reo Māori ki a Ngāi Māori anake āe! Kei Te Iwi Māori te taonga o Te Reo Māori ēngari koinā tāku e mea atu ki te hiahia tātau kia puāwai mai ka tupu haere Te Reo Māori ki runga i te motu whānui tēnā tukuna i te wāhanga ki a Ngāi Pākehā mā. Tukuna te wāhanga ki te motu whānui kia ngākaunuitia ai e rātau tō tātau Reo Māori. Koinā!Ka tīkina atu ahau i ētahi o ngā kōrero a tōku tuakana a Pita ki roto o Aotearoa Tuatahi. Ka peke atu ahau ki te āpititanga 3 o te pire e kōrero ana mō ngā iwi ka whai pānga ki Te Mātāwai. E kōrero ana mō ngā rōpū hāpori ka whai pānga ki Te Mātāwai a wai atu raini ko ngā peka mātauranga ka whai pānga ki roto i Te Mātāwai. Nā e tautoko ana ahau i te kōrero tā te mea mehemea ka whai tūranga a te hunga noho tāone ki roto i te āpititanga 3 o tēnei pire. Ko te karanga o Te Tai Tokerau me wehe atu a Tāmaki-maka-rau i te puna iwi puna hapū raini o Te Tai Tokerau tā te mea i tēnei wā e mea atu ana ko te wāhi tuatahi anā mai i Tāmaki-makau-rau atu ki Te Rerenga Wairua. Nā ko te hiahia i a au e huri haere ana ki roto i waku whanaunga o te kāinga rā o Te Tai Tokerau o Ngāpuhi whānui e kīia nei āe kua whai tūru te hunga noho tāone ki runga i Te Mātāwai ka tika! E mihi atu ana ki tērā āhuatanga. Nō reira he aha te take ka tāpiri tonu a Te Tai Tokerau ki a Tāmaki-manaku-rau? Ahakoa ngā whakapapa e mea atu ana anā ko ngā pou katoa o te whare tapu o Ngāpuhi nā ka toro atu ki roto i te tāone o Tāmaki-makau-rau. Ahakoa tērā! Ko tāku e mea atu ana ko te tūru mō te hunga noho tāone he mea pai tēnā. Ēngari ko te hiahia o waku rahi ki roto i Te Tai Tokerau me whakataiapangia e rātau ki roto i tō rātau ake rohe.Hei hāpai ake i te kōrero o Te Whare nei kai roto te mana o Te Reo Māori i ngā ringaringa o ngā hapū me ngā whānau. E tautoko ana au i tērā whakatau a tōku whānau a Ngāti Hine. Kua roa rawa mātau e hāpai ana i Te Reo Māori. Ahakoa Te Mātāwai ahakoa Te Pire Reo Māori tuatahi i tau ki roto i Te Whare i ngā tau waru tekau kua pahure ake kua roa rawa mātau o Ngāti Hine e ū ana ki tō tātau Reo Māori. Anā ki roto i ngā mahi rangahau a Tākuta Benton i ngā tau whitu tekau ka mea e rua ngā wāhi o te motu whānui kai reira Te Reo Māori tūturu. Ko tētahi ko te raorao o Te Urewera ko Ruātoki anā ko tērā wāhi ātaahua o te motu nei. Ko te mea tuarua nā ki roto i a māua ko Pita arā ko Ngāti Hine. Ko reira ka kite koe i Te Reo Māori tūturu e kōrerohia ake nei ki roto i te hapori.I te wā i haere te rōpū whiriwhiri i te take nei ki ngā hāpori ki ngā tāone ki te whakarongo ki ngā kōrero anā i tae mai a Ngāti Hine ki te kōrero mō te pire nei. Te pai o tērā korero. Nā iāia tonu nei ka huri atu ki tētahi atu kaupapa e āhua hāngai ana ki tērā. I te taenga mai o Ngāti Hine ka mea nei tātau āe e mōhio ana tātau he aha tēnei mea Te Reo Māori. Ko te hiahia ka pēhea tātau e whakatupu ake i te hunga kōrero Māori. Anā ko te hiahia kia tono atu ki te ao o te mātauranga. Ēngari ko te hiahia kia tohu ki roto i Te Maihi Karauna me kī i te Tāhūhū o Te Mātauranga kia aro tōtika atu ki tēnei mea ki Te Reo Māori nē?Ka whakaaro ake ahau ki te whiti 7 ki roto i te pire nei. Āe kei konei. E mea ana ko te whiti 7 o te pire nei Te Wāhanga 2 nā ka kite koutou i te kōrero: “This guidance does not confer on any person any legal right that is enforceable in a court of law.” Ka whakaaro ake ahau ki Te Rōpū Whakamana i Te Tiriti o Waitangi. Kua roa rawa Te Iwi Māori e mea atu ana e hoa he raiona niho kore tērā rōpū. Ahakoa te pai o wā rātau kōrero wā rātau rīpoata te kaha ki te whakarongo ki te iwi wā rātau nawe mamaetanga. Ahakoa tērā ka kī atu Te Iwi Māori ā ka pai! Ēngari he raiona kore niho nei. Nā ka kite tātau ki roto i te whiti tuawhitu rā. Ēhara i te tohutohu i Te Kāwanatanga kia whakatū āhuatanga kia piki ake Te Reo Māori kāhore! E mea atu ana he mea āhua tohutohu nei i a koutou ēngari kaua e māharahara—kaua e māharahara! Ēhara i te mea ka patungia e koutou ki te kore koutou e mahi i ngā mahi ki roto i te pire nei. Kāhore! Koinā tāku e mea atu ana ko tērā whiti te whiti 7 e mea atu ana anā he raiona niho kore pea kore pea! Tēnā pea ki roto i te rautaki whakarauora i Te Reo Māori o Te Maihi Karauna tātau ka kite mehemea ka whai mana tērā whiti ki roto i wā rātau mahi. Ēngari i te wā nei ka mea atu ēhara i te tohutohu e mea atu ana mehemea e hiahia ana koe—mehemea e hiahia ana koe. Nō reira tēnā pea he tino take tērā ki a au nei tā te mea ka tangi te pire ā kia ora tātau.[Thank you very much Mr Chair; huge acknowledgments to you and to us all this evening. I endorse the mournful laments to the many many deaths of the moment; depart journey on farewell to you the deceased.Allow me to bring the discussion back to us the living to the world of life; so greetings to us all. My ears have heard aphorisms that belong to tribes from throughout this country so I will stay with a proverb from my grandfather Sir James Hēnare. His one stated that the Māori language is the cloak of thought and the pathway to the enduring world and so that it is possible for me to articulate my thoughts about this matter I will remain speaking in the Māori language. I support the statements made by the majority today. There was Supplementary Order Paper 165 from this sister colleague of mine Nanaia Mahuta.I will delve into the depths of the bill right away into Part 1 clause 3 as referred to by the member Jono Naylor on the other side of the Chamber. Yes that is a good thing. There we see that the Māori language is indigenous to New Zealand. It is a treasure of all tribes and Māoridom and the wider nation is committed to it. If that is the focus of this bill then let us turn to clause 4. That is the reason why I was supporting thestatement of Kelvin Davis my elder kin: that if the purpose is to make the Māori language flourish why does this clause say that this treasure belongs solely to Māori? To him it should be provided to the wider nation. If an individual is committed to the Māori language to this treasure of ours well then provision should be made for the wider nation here. We should never narrow our outlook in terms of commitment to the Māori language and restrict it to Māori alone. That was what I have been saying: Pākehā have no interests in this treasure of ours if a restriction is imposed upon them by this bill in clause 4. That perception contradicts clause 3; even if the wish is that our language be for the wider New Zealand clause 4 is actually saying no. Pākehā are being restricted in that clause. Yes the treasured element of the Māori language remains with Māoridom permanentlybut that aside if we want the Māori language to grow and blossom widely in the country well then allow Pākehādom to participate in that process. That is what I am advocating. Allow New Zealand-wide full participation and to commit themselves to our Maori language. That is it.I draw upon some of my elder kin Pita Paraone’s statements from New Zealand First and jump to Schedule 3 of the billwhichtalks about tribal community educational and other interests relating to Te Mātāwai. I would support the statement if urban Māori gain representation in Schedule 3 of the bill. Te Tai Tokerau has made the call that Tāmaki-makau-rau be removed from the tribal or subtribal cluster of Te Tai Tokerau. Currently and in the first place the cluster is from Tāmaki-makau-rau to Cape Rēinga. Now what I wanted to know as I travelled around amongst my Ngāpuhi relatives at large of that place in thefarnorth—saying as I did so yes the urban ones have gained representation on Te Mātāwai and quite rightly so which I commend—is:so whyisTe Tai Tokerau still merged with Tāmaki-makau-rau?Despite the genealogy saying all the pillars of the sacred house of Ngāpuhi extend into the city of Auckland.That aside I affirm it is a good thing for those living in town. But what my people from Ngāpuhi really want is to be fenced into their very own region.To endorse what has been stated in this Chamber the validity of the Māori language is in the hands of subtribes and families. I support that determination of my Ngāti Hine family. We have supported the Māori language for a very long time. Regardless of Te Mātāwai and the arrival of the first Māori Language Bill into the House in the 1980s Ngāti Hine has been committed to the Māori language for a long time. It was stated in research undertaken by Dr Richard Benton in the 1970s that there were two places in the country at large where the primary spoken language was Māori: one was Ruātoki that beautiful place situated there on the lowlands of Te Urewera; the second place is where myself Pita Paraone and Ngāti Hine are. You will witness and hear Māori spoken as the first language in the community.When the Māori Affairs Committee travelled to towns and communities to hear submissions on the bill Ngāti Hine came to speak on the bill. It was a good oral submission. And now I would like to focus on another matter which is related to that. When Ngāti Hine arrived they said that they know what the Māori language is; they wanted to know how to grow the number of Māori speakers and also expressed a desire to ask the Ministry of Education to focus directly on the Māori language but under the Maihi Karauna strategy instead yes?I wish to consider Part 1 clause 7 of the bill. Yes it is over here. As you can see it states that “This guidance does not confer on any person any legal right that is enforceable in a court of law.” That made me think of the Waitangi Tribunal. Māori people have said for a long time that the tribunal is like a toothless lion. Although it makes wonderful statements and reports and makes an effort to listen to the grievances and hurt of the tribe—that isfine Māori say but it is still a toothless lion. As we can see in clause 7 it does not force the Government to establish initiatives to uplift theMāori language. The clause provides recommendations but donot be concerned: you will not be attacked if you do not implement the provisions in the bill. That is why I said that because of clause 7 the tribunal is perhaps like a toothless lion. Maybe we will find through the Māori language revitalisation strategy of the Maihi Karauna that that clause will be implemented. However at this time it is not enforceablebut is only an optional guide. And so perhaps it is an important issue because the bell has just rung so compliments to us.]